pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คำกล่าวของนายกรัฐมนตรี ในพิธีเปิดงานมหกรรมผ้าไหม “ไหมไทยสู่เส้นทางโลก” ครั้งที่ 9
วันเสาร์ที่ 23 พฤศจิกายน 2562
คํากล่าวของนายกรัฐมนตรี ในพิธีเปิดงานมหกรรมผ้าไหม “ไหมไทยสู่เส้นทางโลก” ครั้งที่ 9
คํากล่าวของพลเอก ประยุทธ์ จันทร์โอชา นายกรัฐมนตรี
ในพิธีเปิดงานมหกรรมผ้าไหม “ไหมไทยสู่เส้นทางโลก” ครั้งที่ ๙ วันเสาร์ที่ ๒๓ พฤศจิกายน ๒๕๖๒ เวลา ๑๙.๐๐ น.
ณ หอประชุมกองทัพเรือ ถนนอรุณอัมรินทร์
ท่านรองนายกรัฐมนตรีท่านรัฐมนตรี
ท่านเอกอัครราชทูต และคู่สมรส
คณะกรรมการจัดงานทั้งภาครัฐภาคเอกชน
สื่อมวลชนและท่านผู้มีเกียรติที่เคารพทุกท่าน
​·ผมรู้สึกเป็นเกียรติและยินดีเป็นอย่างยิ่งที่ได้มาเป็นประธานในพิธีเปิดงานมหกรรมผ้าไหม “ไหมไทยสู่เส้นทางโลก” ครั้งที่ ๙ ในวันนี้
​·ตามที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้ทรงประกอบพระราชกรณียกิจในการอนุรักษ์ฟื้นฟูผ้าทอชนิดต่าง ๆ ของท้องถิ่นไทยจนสวยงาม ประณีตเป็นเอกลักษณ์ของชาติไทยและทรงส่งเสริมการแต่งกายโดยใช้ผ้าไหมไทย ดังที่ได้ทรงฉลองพระองค์ด้วยผ้าไทยในการเสด็จพระราชดําเนินทั้งในและต่างประเทศมาโดยตลอด ทําให้ผ้าไหมไทยเป็นที่รู้จักและนิยมอย่างแพร่หลาย
ทรงส่งเสริมให้ภูมิปัญญาท้องถิ่นได้ฟื้นฟูการทอผ้าไหม ส่งเสริมการผลิต การแปรรูปและจําหน่ายให้แก่ประชาชน ทําให้ประชาชนชาวไทยมีความภาคภูมิใจในศิลปวัฒนธรรมผ้าทอของตนเอง มีการรวมกลุ่มกันส่งเสริมถ่ายทอดความรู้ การพัฒนาผ้าทอไทย ส่งผลให้ประชาชนชาวไทยมีรายได้เพิ่มขึ้น มีความเป็นอยู่ที่ดีขึ้น และช่วยเสริมสร้างเศรษฐกิจของชาติทั้งเงินหมุนเวียนในระดับล่าง และรายได้จากการค้าต่างประเทศพระราชดําริและสายพระเนตรอันก้าวไกลด้านผ้าไทย โดยเฉพาะผ้าไหมไทยที่สวยงามเป็นเอกลักษณ์ไม่เหมือนชาติใดในโลกดังกล่าวนี้ ทําให้วัฒนธรรมผ้าไหมไทยได้รับการฟื้นฟูเกิดความภาคภูมิใจในชุมชนต่าง ๆ และเกิดรายได้นอกฤดูการเกษตรเพิ่มขึ้น นับเป็นพระมหากรุณาธิคุณเป็นล้นพ้นหาที่สุดมิได้
·ถึงแม้ว่าผ้าไหมไทยจะเป็นที่รู้จักและนิยมนํามาตัดเย็บเป็นเสื้อผ้าอย่างแพร่หลายในปัจจุบันก็ตาม รัฐบาลยังเห็นว่าผ้าไหมไทยยังมีโอกาสขยายตัวทางธุรกิจและมีมูลค่าเพิ่มได้อีกมาก เนื่องจากมีความสวยงาม ความประณีต และความเป็นเอกลัษณ์ของผ้าไหมไทยที่ไม่เหมือนผ้าทอประเทศใดในโลก ซึ่งสมควรสนับสนุนร่วมมือกันทุกฝ่ายในการให้ความรู้เกี่ยวกับการผลิต การออกแบบ การเผยแพร่และสวมใส่ผ้าไหมไทยให้มากขึ้น
​·การจัดงานมหกรรมผ้าไหม “ไหมไทยสู่เส้นทางโลกนี้” นับว่าเป็นกิจกรรมที่ยิ่งใหญ่กิจกรรมหนึ่งของปี ๒๕๖๒ เพราะนอกจากจะเป็นการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงแล้ว ยังเป็นการประชาสัมพันธ์เผยแพร่ความสวยงามของผ้าไหมไทย และกระตุ้นให้นักศึกษา เยาวชนได้เรียนรู้พัฒนาผลิตภัณฑ์เสื้อผ้าจากไหมไทยอีกด้วย กิจกรรมทั้งหลายของมหกรรมครั้งนี้ อันรวมถึงการออกแบบของดีไซน์เนอร์ชั้นนําทั่วโลกพร้อมทั้งการเดินแบบของนางแบบและผู้เดินแบบกิตติมศักดิ์ การจัดนิทรรศการการออกแบบผ้าไหมไทยจากดีไซน์เนอร์ชั้นนําและการแข่งขันการออกแบบเสื้อผ้าไหมไทยของนักศึกษา นับเป็นกิจกรรมที่ดียิ่ง
·ผมจึงขอขอบคุณมูลนิธิช่วยเหลือนักท่องเที่ยว คณะเอกอัครราชทูตต่างประเทศประจําประเทศไทย คณะคู่สมรส สถานทูตและสถานกงสุลต่าง ๆประจําประเทศไทย กองทัพเรือกระทรวงวัฒนธรรม กระทรวงเกษตรและสหกรณ์กรมหม่อนไหมการท่องเที่ยวแห่งประเทศไทย มูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ และผู้มีส่วนเกี่ยวข้องทุกท่านที่ได้ร่วมกันจัดมหกรรมผ้าไหม “ไหมไทยสู่เส้นทางโลก” ครั้งที่ ๙ นี้
​
·บัดนี้ ได้เวลาอันเหมาะสมแล้ว ผมขอเปิดมหกรรมผ้าไหม“ไหมไทยสู่เส้นทางโลก” ครั้งที่ ๙ ณ บัดนี้
ขอบคุณครับ
รัฐบาลไทย-ข่าวทำเนียบรัฐบาล-ปลัดวธ.เปิดบูธประเทศไทย ณ คูหา content thailand ในงานตลาดภาพยนตร์และโทรทัศน์นานาชาติฮ่องกง 2560 (Hong Kong Filmarts 2017)
วันอังคารที่ 21 มีนาคม 2560
ปลัดวธ.เปิดบูธประเทศไทย ณ คูหา content thailand ในงานตลาดภาพยนตร์และโทรทัศน์นานาชาติฮ่องกง 2560 (Hong Kong Filmarts 2017)
ปลัดวธ.เปิดบูธประเทศไทย ณ คูหา content thailand ในงานตลาดภาพยนตร์และโทรทัศน์นานาชาติฮ่องกง 2560 (Hong Kong Filmarts 2017)
เมื่อวันอังคารที่ 14 มีนาคม 2560 นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิดบูธประเทศไทย ณ คูหา content thailand ในงานตลาดภาพยนตร์และโทรทัศน์นานาชาติฮ่องกง 2560 (Hong Kong Filmarts 2017) ระหว่างวันที่ 13-16 มีนาคม 2560 ซึ่งเป็นการบูรณาการระหว่าง กระทรวงวัฒนธรรม กระทรวงการท่องเที่ยวและกีฬา และกระทรวงพาณิชย์ สมาพันธ์สมาคมภาพยนตร์แห่งชาติ สมาคมผู้บริหารการผลิตภาพยนตร์ สมาคมผู้ประกอบการแอนิเมชั่นและคอมพิวเตอร์กราฟฟิกไทย เพื่อนําผู้ประกอบการรวม 18บริษัท เข้าร่วมงาน นําภาพยนตร์ ละครโทรทัศน์ แอนิเมชั่น บริการรับผลิตภาพยนตร์ รับจ้างทําเทคนิคพิเศษ เข้าร่วมจําหน่ายต่อผู้ซื้อ และนักลงทุนจากทั่วโลก โดยในวันแรก มีผู้สนใจเจรจาธุรกิจไม่น้อยกว่า 80 ราย สามารถทํารายได้ในเบื้องต้นไม่น้อยกว่า 15 ล้านบาท
รัฐบาลไทย-ข่าวทำเนียบรัฐบาล-รมว.พม. เยี่ยมบ้านและให้กำลังใจครอบครัวผู้เสียชีวิตจากเหตุวาตภัย ที่ จ.นครศรีธรรมราช
วันจันทร์ที่ 10 สิงหาคม 2563
รมว.พม. เยี่ยมบ้านและให้กําลังใจครอบครัวผู้เสียชีวิตจากเหตุวาตภัย ที่ จ.นครศรีธรรมราช
รมว.พม. เยี่ยมบ้านและให้กําลังใจครอบครัวผู้เสียชีวิตจากเหตุวาตภัย ที่ จ.นครศรีธรรมราช
เมื่อวันที่ 6ส.ค. 63เวลา 14.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวงการพัฒนาสังคมและความมั่นคงของมนุษย์ ทีม One Home พม. จังหวัดนครศรีธรรมราช และหน่วยงานที่เกี่ยวข้องลงพื้นที่ตําบลพรหมโลก อําเภอพรหมคีรี จังหวัดนครศรีธรรมราช เพื่อเยี่ยมให้กําลังใจและช่วยเหลือครอบครัวที่มีสมาชิกเสียชีวิตจากเหตุวาตภัย ด้วยต้นไม้ใหญ่หักโค่นล้มทับร่างหญิงชราอายุ 78 ปี ในสวนผลไม้ของตนเอง
นายจุติ กล่าวว่า จากกรณีเกิดเหตุวาตภัยในพื้นที่จังหวัดนครศรีธรรมราช ส่งผลให้ประชาชนได้รับความเดือดร้อนในหลายพื้นที่ และวันนี้ตนได้มาเยี่ยมและให้กําลังใจครอบครัวผู้เสียชีวิต ซึ่งสมาชิกครอบครัวส่วนใหญ่ประกอบอาชีพทําสวนผลไม้ เช่น เงาะ มังคุด และทุเรียน โดยกระทรวง พม. ได้มอบเงินเยียวยาผู้ประสบอุทกภัย วาตภัย และดินโคลนถล่ม รวมทั้งสํานักงานพัฒนาสังคมและความมั่นคงของมนุษย์จังหวัดนครศรีธรรมราช จะพิจารณาให้ความช่วยหลือเป็นเงินสงเคราะห์ผู้ประสบปัญหาทางสังคมกรณีฉุกเฉิน สําหรับการช่วยเหลือระยะยาว ได้มอบหมายอาสาสมัครพัฒนาสังคมและความมั่นคงของมนุษย์อําเภอพรหมคีรี ติดตามความเป็นอยู่ของครอบครัวผู้เสียชีวิตเป็นระยะ ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-กสร.ปลื้ม รับประกาศเกียรติคุณการประเมินการประกันคุณภาพงานตรวจสอบภายในภาครัฐต่อเนื่อง
วันเสาร์ที่ 22 กุมภาพันธ์ 2563
กสร.ปลื้ม รับประกาศเกียรติคุณการประเมินการประกันคุณภาพงานตรวจสอบภายในภาครัฐต่อเนื่อง
อธิบดีกสร. ปลื้ม กรมสวัสดิการและคุ้มครองแรงงานได้รับประกาศเกียรติคุณการประเมินการประกันคุณภาพงานตรวจสอบภายในภาครัฐ (Internal Audit Quality Assurance : IAQA) ประจําปี 2562 เป็นครั้งที่ 2 ต่อเนื่องสะท้อนความมุ่งมั่นในการดําเนินงานด้วยความโปร่งใสและสุจริต
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 21 กุมภาพันธ์ 2563 กสร.ได้รับประกาศเกียรติคุณการประเมินการประกันคุณภาพงานตรวจสอบภายในภาครัฐ (Internal Audit Quality Assurance : IAQA) ประจําปี 2562 จากกรมบัญชีกลาง ซึ่งการได้รับประกาศเกียรติคุณดังกล่าวถือเป็นความสําเร็จครั้งที่ 2 ต่อเนื่องหลังจากการประเมินครั้งแรกในปี 2557 ทั้งนี้กระทรวงการคลังได้จัดให้มีการประกันคุณภาพงานตรวจสอบภายใน และมาตรฐานการตรวจสอบภายในและจริยธรรมการปฏิบัติงานตรวจสอบภายในของส่วนราชการ โดยกําหนดให้มีการประเมินหน่วยงานตรวจสอบภายในของส่วนราชการจากหน่วยงานภายนอกอย่างน้อยทุก 5 ปี โดยมีประเด็นพิจารณา 4 ด้าน ได้แก่ ด้านการกํากับดูแล ด้านบุคลากร ด้านการจัดการ และด้านกระบวนการ โดยกสร.ได้รับคะแนนประเมิน 3.82 คะแนน จากคะแนนเต็ม 4.00 คะแนน สําหรับในปี 2562 นี้ มีหน่วยงานภาครัฐที่ได้รับประกาศเกียรติคุณฯ จํานวน 31 หน่วยงาน จาก 75 หน่วยงาน และมีหน่วยงานที่ได้รับต่อเนื่องเป็นครั้งที่ 2 จากจํานวน 11 หน่วยงาน
อธิบดีกสร. กล่าวเพิ่มเติมว่า การได้รับประกาศเกียรติคุณในครั้งนี้ แสดงให้เห็นถึงความมุ่งมั่นในการดําเนินงานด้วยความโปร่งใสและสุจริตของกรม ผ่านการดําเนินงานของหน่วยงานตรวจสอบภายใน ซึ่งทําหน้าที่ตรวจสอบด้านการบริหาร การเงิน และการบัญชีของกรมให้มีความคุ้มค่าเป็นไปตามระเบียบและกฎหมายที่เกี่ยวข้อง ซึ่งจะสร้างความเชื่อมั่นให้กับผู้รับบริการของกรมได้อีกทางหนึ่ง
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมระบบจัดการผู้ป่วยโควิด-19 โรงพยาบาลราชวิถี
วันเสาร์ที่ 14 มีนาคม 2563
นายกรัฐมนตรี เยี่ยมชมระบบจัดการผู้ป่วยโควิด-19 โรงพยาบาลราชวิถี
นายกรัฐมนตรี เยี่ยมชมระบบจัดการผู้ป่วยโรคระบบทางเดินหายใจและผู้ป่วยสงสัยโรคติดเชื้อไวรัสโคโรนา 2019 โรงพยาบาลราชวิถี สร้างความมั่นใจแก่ประชาชน พร้อมให้ประชาชนติดตามข้อมูลข่าวสารจากศูนย์ข้อมูลฯของรัฐบาลและกระทรวงสาธารณสุข
นายกรัฐมนตรี เยี่ยมชมระบบจัดการผู้ป่วยโรคระบบทางเดินหายใจและผู้ป่วยสงสัยโรคติดเชื้อไวรัสโคโรนา 2019 โรงพยาบาลราชวิถี สร้างความมั่นใจแก่ประชาชน พร้อมให้ประชาชนติดตามข้อมูลข่าวสารจากศูนย์ข้อมูลฯของรัฐบาลและกระทรวงสาธารณสุข
บ่ายวันนี้ (12 มีนาคม 2563) ที่โรงพยาบาลราชวิถี กทม. พลเอก ประยุทธ์ จันทร์โอชา นายกรัฐมนตรี ตรวจเยี่ยมให้กําลังใจแพทย์ พยาบาล และเจ้าหน้าที่ผู้ปฏิบัติงาน ด้านการวินิจฉัยรักษาโรคติดเชื้อไวรัสโคโรนา 2019 (COVID-19) โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ และคณะผู้บริหารร่วมให้การต้อนรับ
โดยนายกรัฐมนตรีได้เยี่ยมชมจุดคัดกรองและห้องตรวจบริเวณชั้น 1 อาคารศูนย์การแพทย์ราชวิถีทั้งนี้ ผู้เข้ามารับบริการในโรงพยาบาลราชวิถีทุกคนต้องเดินผ่านเครื่องเทอร์โมสแกน หากมีไข้จะวัดไข้ซ้ํา พร้อมแยกออกจากผู้ป่วยอื่น ให้สวมหน้ากากอนามัย ล้างมือ จากนั้นได้เยี่ยมชมห้องตรวจแยกโรคระบบทางเดินหายใจ (ARI) ซึ่งเป็นพื้นที่เฉพาะโซนสีแดงรองรับผู้ป่วยโรคระบบทางเดินหายใจและผู้ป่วยสงสัยเข้าข่ายโรคโควิด-19 เพื่อความปลอดภัยของผู้ให้บริการและผู้รับบริการ
นอกจากนี้ ได้ติดตามอาการผู้ป่วยที่รักษาอยู่ในห้องแยกโรค ตึกอายุรกรรม ชั้น 3 ผ่านกล้องวงจรปิดพร้อมมอบยาต้านไวรัส Favipilavir จํานวน 10,000 เม็ด ให้โรงพยาบาลสังกัดกรมการแพทย์ กรุงเทพมหานคร และเครือข่ายโรงพยาบาลมหาวิทยาลัย เพื่อใช้รักษาผู้ป่วยโรคโควิด-19
ทั้งนี้ นายกรัฐมนตรีได้กล่าวแสดงความเชื่อมั่นในระบบการรักษาพยาบาลของโรงพยาบาลที่ได้ตรวจเยี่ยมมาแล้ว ทั้งสถาบันบําราศนราดูรและโรงพยาบาลราชวิถี มั่นใจตั้งแต่การคัดกรองที่สนามบิน การส่งเข้ารักษากรณีป่วยหรือสงสัยว่าป่วย รวมทั้งการส่งตัวผู้เดินทางจากพื้นที่ระบาดของโรคต่อเนื่องกลับไปกักกันตัวเองที่บ้านให้ครบ 14 วัน ภายใต้การควบคุมของเจ้าหน้าที่ของรัฐ อาสาสมัครสาธารณสุขประจําหมู่บ้าน (อสม.) โดยมีโปรแกรมและแอปพลิเคชันติดตามตัว ขอให้ประชาชนติดตามข้อมูลข่าวสารจากศูนย์ข้อมูลโรคติดเชื้อ ไวรัสโคโรนา 2019 ของรัฐบาลและกระทรวงสาธารณสุขเท่านั้น
รัฐบาลไทย-ข่าวทำเนียบรัฐบาล-กระทรวงอุตสาหกรรม ติดอาวุธผู้ประกอบการสู้วิกฤตโควิด-19
วันอังคารที่ 14 เมษายน 2563
กระทรวงอุตสาหกรรม ติดอาวุธผู้ประกอบการสู้วิกฤตโควิด-19
กระทรวงอุตสาหกรรม ติดอาวุธผู้ประกอบการสู้วิกฤตโควิด-19
กระทรวงอุตสาหกรรม (13 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมได้จับมือกับผู้ให้บริการแพลทฟอร์มออนไลน์ของไทย ทั้งที่เป็น E-Commerce และ ระบบบริหารงานธุรกิจ ผ่าน Cloud Computing เพื่อช่วยเหลือและติดอาวุธให้แก่ผู้ประกอบการ SMEs และกลุ่มวิสาหกิจชุมชน ที่ประสบปัญหาด้านการตลาด การบัญชี และบริหารต้นทุน ผ่านแพลทฟอร์มออนไลน์ OTOPTHAI.SHOP และ ACCCLOUD
โดยที่ OTOPTHAI.SHOP (www.otopthai.shop) จะช่วยสนับสนุนกลุ่มวิสาหกิจชุมชนที่ได้มาตรฐานผลิตภัณฑ์ชุมชน (มผช.) จํานวนกว่า 20,000 รายทั่วประเทศ เพื่อให้สามารถผลักดันสินค้าและบริการเข้าสู่ตลาด E-Commerce และในส่วนของผู้ประกอบการ SMEs ซึ่งประสบปัญหาการบริหารจัดการธุรกิจ ACCCLOUD (www.digitalforsme.com) จะสามารถช่วยเหลือได้ด้วยเครื่องมือ ERP ผ่าน Cloud Computing ที่จะช่วยบริหารจัดการเกี่ยวกับระบบบัญชี ระบบต้นทุนขาย และสินค้าคงคลังของธุรกิจ โดยทั้ง 2 บริการที่เตรียมไว้นี้ จะไม่มีค่าใช้จ่ายแรกเข้า และมีค่าใช้จ่ายในการใช้บริการที่ต่ํากว่าราคาในท้องตลาด
ปลัดกระทรวงอุตสาหกรรม กล่าวทิ้งท้ายว่า “ความร่วมมือระหว่างกระทรวงอุตสาหกรรม และผู้ให้บริการแพลทฟอร์มออนไลน์ดังกล่าว จะเป็นการช่วยกันเติมเต็มเครื่องมือดิจิทัลที่จะช่วยในการดําเนินธุรกิจ โดยเฉพาะอย่างยิ่งในช่วงสถานการณ์แพร่ระบาดของ COVID-19 เพื่อจะสามารถช่วยเหลือผู้ประกอบการ SME และกลุ่มวิสาหกิจชุมชน ที่ได้รับผลกระทบโดยตรงให้สามารถดําเนินธุรกิจ และสามารถค้าขายต่อไปได้ นอกจากนี้ กระทรวงอุตสาหกรรม กําลังจัดเตรียมมาตรการ บริการ และความช่วยเหลือผู้ประกอบการในด้านต่าง ๆ อย่างเร่งด่วน ซึ่งจะทยอยออกมาเป็นระยะโดยผู้ประกอบการสามารถติดตามข่าวสารได้ที่ Website หรือ สื่อ Social Media ของ กระทรวงอุตสาหกรรม”
รัฐบาลไทย-ข่าวทำเนียบรัฐบาล-กรมท่าอากาศยาน (ทย.) กระทรวงคมนาคม ประชาสัมพันธ์การปฏิบัติตัวของผู้โดยสารที่ต้องการเดินทางไปท่าอากาศยานในสังกัด ทย. เมื่อวันที่ 3 พฤษภาคม 2563 [กระทรวงคมนาคม]
วันจันทร์ที่ 4 พฤษภาคม 2563
กรมท่าอากาศยาน (ทย.) กระทรวงคมนาคม ประชาสัมพันธ์การปฏิบัติตัวของผู้โดยสารที่ต้องการเดินทางไปท่าอากาศยานในสังกัด ทย. เมื่อวันที่ 3 พฤษภาคม 2563 [กระทรวงคมนาคม]
กรมท่าอากาศยาน (ทย.) กระทรวงคมนาคม ประชาสัมพันธ์การปฏิบัติตัวของผู้โดยสารที่ต้องการเดินทางไปท่าอากาศยานในสังกัด ทย. เมื่อวันที่ 3 พฤษภาคม 2563
กรมท่าอากาศยาน (ทย.) กระทรวงคมนาคม ประชาสัมพันธ์การปฏิบัติตัวของผู้โดยสารที่ต้องการเดินทางไปท่าอากาศยานในสังกัด ทย. เมื่อวันที่ 3 พฤษภาคม 2563 มีสายการบินจํานวน 4 สายการบิน ได้แก่ สายการบินนกแอร์ ไทยแอร์เอเชีย ไทยไลอ้อนแอร์ และไทยเวียตเจ็ท เปิดให้บริการ ณ ท่าอากาศยานในสังกัด ทย. จํานวน 13 แห่ง ได้แก่ ท่าอากาศยานลําปาง แม่สอด บุรีรัมย์ สกลนคร นครพนม ร้อยเอ็ด ขอนแก่น อุบลราชธานี อุดรธานี ตรัง นครศรีธรรมราช สุราษฎร์ธานี และกระบี่ สําหรับจังหวัดที่ผู้โดยสารต้องปฏิบัติก่อนเดินทาง ได้แก่ จังหวัดตรัง กระบี่ บุรีรัมย์และนครพนม ส่วนจังหวัดอื่น ๆ จังหวัดไม่มีเงื่อนไขการเข้า - ออกจังหวัด และไม่มีมาตรการปิดจังหวัด
ทั้งนี้ ขอให้ผู้โดยสารทุกท่านกรุณาตรวจสอบ ประกาศ/คําสั่งจังหวัดที่เกี่ยวข้องกับการเดินทาง เพื่อการปฏิบัติตามประกาศของแต่ละจังหวัดได้อย่างถูกต้อง
รัฐบาลไทย-ข่าวทำเนียบรัฐบาล-สธ.เตรียมสถานพยาบาลรับมือพายุ “คาจิกิ”
วันอังคารที่ 3 กันยายน 2562
สธ.เตรียมสถานพยาบาลรับมือพายุ “คาจิกิ”
กระทรวงสาธารณสุข ให้สถานพยาบาลในพื้นที่ได้รับผลกระทบจากพายุโซนร้อน “คาจิกิ”เตรียมแผนดูแลประชาชน เตือนประชาชนระวังอันตรายจากลมพายุและฟ้าผ่า ไฟฟ้าดูด
กระทรวงสาธารณสุข ให้สถานพยาบาลในพื้นที่ได้รับผลกระทบจากพายุโซนร้อน “คาจิกิ”เตรียมแผนดูแลประชาชน เตือนประชาชนระวังอันตรายจากลมพายุและฟ้าผ่า ไฟฟ้าดูด
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้สั่งการให้สถานพยาบาลที่อยู่ในพื้นที่ตามประกาศอุตุนิยมวิทยาให้ระวังพายุโซนร้อน “คาจิกิ” ระหว่างวันที่ 3 ถึง 5 กันยายน 2562 อาจเกิดน้ําท่วมฉับพลัน โดยเฉพาะอย่างยิ่งในภาคตะวันออกเฉียงเหนือและภาคตะวันออก ให้ดําเนินการตามแผนที่วางไว้ โดยขนย้ายยาเวชภัณฑ์เครื่องมือแพทย์ไว้ในที่ปลอดภัย จัดเตรียมน้ํามัน ออกซิเจน ทรัพยากรที่จําเป็นให้เพียงพอ รองรับการให้บริการประชาชนได้อย่างต่อเนื่อง เตรียมแผนและระบบส่งต่อผู้ป่วยยังพื้นที่สํารองที่ปลอดภัย จัดหน่วยแพทย์เคลื่อนที่ พร้อมออกปฏิบัติการดูแลช่วยเหลือประชาชนที่ประสบภัยตลอด 24 ชั่วโมง
“ขอให้สถานบริการทุกแห่งติดตามสถานการณ์ของพายุ “คาจิกิ” จากกรมอุตุนิยมวิทยาอย่างใกล้ชิด เตรียมแผนดูแลประชาชน โดยเฉพาะผู้ป่วยโรคเรื้อรัง หญิงตั้งครรภ์ หากต้องการสิ่งสนับสนุนให้ติดต่อกองสาธารณสุขฉุกเฉินได้ตลอด 24 ชั่วโมง”นายแพทย์สุขุมกล่าว
นอกจากนี้ ขอให้ประชาชนระวังอันตรายที่อาจเกิดขึ้นได้จากลมแรง ฝนตกหนัก และฟ้าผ่า โดยหลีกเลี่ยงการอยู่ในที่โล่งแจ้ง ใต้ต้นไม้และป้ายโฆษณาขนาดใหญ่ที่ไม่แข็งแรง สําหรับเกษตรกรที่อยู่ในท้องนาที่โล่งแจ้ง ควรหาที่หลบที่ปลอดภัยทันที หากน้ําท่วมบ้านให้ระวังไฟฟ้าดูด หลีกเลี่ยงการสัมผัสเครื่องใช้ไฟฟ้า และรีบยกคัตเอาท์ตัดไฟ หากเจ็บป่วยฉุกเฉินโทรสายด่วน 1669
***************************** 3 กันยายน 2562
รัฐบาลไทย-ข่าวทำเนียบรัฐบาล-การประชุมคณะกรรมการตรวจสอบและประเมินภาคราชการกระทรวงอุตสาหกรรม (คตป.อก.) ครั้งที่ 113-4/2561 จ.เชียงใหม่
วันอาทิตย์ที่ 1 เมษายน 2561
การประชุมคณะกรรมการตรวจสอบและประเมินภาคราชการกระทรวงอุตสาหกรรม (คตป.อก.) ครั้งที่ 113-4/2561 จ.เชียงใหม่
การประชุมคณะกรรมการตรวจสอบและประเมินภาคราชการกระทรวงอุตสาหกรรม (คตป.อก.) ครั้งที่ 113-4/2561 จ.เชียงใหม่
วันนี้ (1 เมษายน 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ในฐานะกรรมการและเลขานุการ ประชุมคณะกรรมการตรวจสอบและประเมินผลประจํากระทรวงร่วมกับคณะกรรมการตรวจสอบและประเมินผลภาคราชการกระทรวงอุตสาหกรรม (คตป.อก.) โดยมีนายโกศล ใจรังษี ประธานกรรมการ อดีตรองปลัดกระทรวงอุตสาหกรรม นายอนุสรณ์ เนื่องผลมาก กรรมการ อดีตรองปลัดกระทรวงอุตสาหกรรม นายเสน่ห์ นิยมไทย กรรมการ อดีตอธิบดีกรมอุตสาหกรรมพื้นฐานและการเหมืองแร่ นายพงศ์เทพ จารุอําพรพรรณ กรรมการ อดีตผู้ตรวจราชการกระทรวงอุตสาหกรรม ร่วมประชุม ณ ห้องประชุมศูนย์ส่งเสริมอุตสาหกรรมภาคที่ 1 จ.เชียงใหม่
ซึ่งในการประชุมมีหัวข้อการรับรองรายงานการประชุมครั้งที่ 112-3/2561 มีการประชุมเมื่อวันที่ 7 มีนาคม พ.ศ.2561 สรุปผลการลงพื้นที่เพื่อติดตาม ตรวจสอบ และประเมินผลโครงการที่ดําเนินงานในปีงบประมาณ พ.ศ.2559 ในระหว่างวันที่ 20-21 มีนาคม 2561 ณ จังหวัดนครปฐม จังหวัดราชบุรี และจังหวัดสมุทรสงคราม และพิจารณาร่างติดตาม ตรวจสอบ และประเมินผลโครงการประจําปี พ.ศ.2561 ครั้งที่ 1
รัฐบาลไทย-ข่าวทำเนียบรัฐบาล-JCC ตั้งทีมศึกษาลงทุนใน EEC พร้อมนำทัพผู้ผลิตเครื่องมือแพทย์จากญี่ปุ่นลงทุนในไทย
วันอังคารที่ 27 มิถุนายน 2560
JCC ตั้งทีมศึกษาลงทุนใน EEC พร้อมนําทัพผู้ผลิตเครื่องมือแพทย์จากญี่ปุ่นลงทุนในไทย
ประธานหอการค้าญี่ปุ่น-กรุงเทพฯ  พบปะหารือบีโอไอ ย้ํานักลงทุนญี่ปุ่นสนใจอีอีซี พร้อมตั้งคณะกรรมการ 3 กลุ่ม เพื่อศึกษาโอกาสการลงทุนในระเบียงเศรษฐกิจพิเศษภาคตะวันออก และการลงทุนในอุตสาหกรรมทางการแพทย์และอุตสาหกรรมดิจิทัลในไทย
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการหารือกับหอการค้าญี่ปุ่น-กรุงเทพฯ (Japanese Chamber of Commerce, Bangkok) ซึ่งนําโดยนายโซจิ ซาคาอิ ประธานคนใหม่ (Mr. SOJI SAKAI) และคณะผู้บริหารของ JCC ว่า หอการค้าญี่ปุ่นได้ยืนยันถึงความสนใจจะเข้ามาลงทุนในประเทศไทยของนักลงทุนญี่ปุ่น โดยเฉพาะการลงทุนในพื้นที่ระเบียงเศรษฐกิจพิเศษภาคตะวันออก หรืออีอีซี ซึ่งหอการค้าญี่ปุ่นได้ตั้งคณะกรรมการรวม 3 ชุด เพื่อศึกษาโอกาสการลงทุนของญี่ปุ่นในไทย โดยมีทั้งคณะกรรมการที่ศึกษาถึงการลงทุนในอีอีซี คณะกรรมการศึกษาการลงทุนในอุตสาหกรรมอุปกรณ์การแพทย์ และอุตสาหกรรมดิจิทัล
นอกจากนี้ หอการค้าญี่ปุ่น-กรุงเทพฯ ยังได้สอบถามถึงความเป็นไปได้ในการขยายระยะเวลาของมาตรการส่งเสริมการลงทุนในอีอีซีของบีโอไอ ซึ่งจะหมดระยะเวลายื่นขอรับส่งเสริมภายในสิ้นปี 2560 เพราะนักลงทุนญี่ปุ่นหลายรายกําลังอยู่ระหว่างการศึกษาความเป็นไปได้ของการลงทุน ซึ่งอาจใช้ระยะเวลาในการพิจารณา จึงอยากให้บีโอไอขยายเวลาของมาตรการดังกล่าวออกไป
“ประธานคนใหม่ของหอการค้าญี่ปุ่นได้แสดงให้เห็นถึงความตั้งใจจะเข้ามาลงทุนในอีอีซี บีโอไอจึงเห็นว่า หากหอการค้าญี่ปุ่นและบีโอไอทํางานร่วมกันอย่างใกล้ชิด จะช่วยสนับสนุนให้การตัดสินใจเข้ามาลงทุนในประเทศไทย โดยเฉพาะในพื้นที่อีอีซีและอุตสาหกรรมเป้าหมายเป็นไปอย่างรวดเร็วยิ่งขึ้น บีโอไอจึงจะพิจารณาเรื่องการส่งบุคลากรที่มีความรู้ความเชี่ยวชาญไปร่วมให้ข้อมูลและคําปรึกษาอย่างใกล้ชิดด้วย” นางหิรัญญากล่าว
นางหิรัญญากล่าวด้วยว่า ในช่วงต้นเดือนกันยายนนี้ หอการค้าญี่ปุ่น-กรุงเทพฯ จะจัดกิจกรรมใหญ่โดยนําคณะนักธุรกิจด้านเครื่องมือทางการแพทย์จากญี่ปุ่น กว่า 50 ราย เดินทางมาศึกษาโอกาสและลู่ทางการลงทุนในประเทศไทย ซึ่งกิจกรรมดังกล่าวเป็นส่วนหนึ่งของความร่วมมือด้านการลงทุนของอุตสาหกรรมเครื่องมืออุปกรณ์การแพทย์ในไทย ตลอดจนร่วมกันพัฒนาอุตสาหกรรมดังกล่าวตามทิศทางประเทศไทย 4.0
**************************************************
รัฐบาลไทย-ข่าวทำเนียบรัฐบาล-คุรุสภาเปิดให้สถาบันอุดมศึกษาที่มีศักยภาพเปิด ป.บัณฑิตวิชาชีพครู ประจำปี 2560 เพิ่มเติม
วันจันทร์ที่ 22 พฤษภาคม 2560
คุรุสภาเปิดให้สถาบันอุดมศึกษาที่มีศักยภาพเปิด ป.บัณฑิตวิชาชีพครู ประจําปี 2560 เพิ่มเติม
คุรุสภา เห็นชอบให้สิทธิครูและบุคลากรทางการศึกษาของศูนย์การศึกษาพิเศษ ได้ศึกษาหลักสูตรประกาศนียบัตรบัณฑิตวิชาชีพครู (ป.บัณฑิตวิชาชีพครู)
ส่วนสถาบันอุดมศึกษาใดที่มีความพร้อมจัดการเรียนการสอนป.บัณฑิตวิชาชีพครูประจําปี 2560 เพิ่มเติมให้เร่งเสนอสํานักงานเลขาธิการคุรุสภา เพื่อพิจารณาอนุมัติให้ทันเปิดภาคเรียนปีการศึกษา2560
ดร.สมศักดิ์ ดลประสิทธิ์ รองเลขาธิการสภาการศึกษา ปฏิบัติหน้าที่ในตําแหน่งเลขาธิการคุรุสภากล่าวว่าจากการประชุมคณะกรรมการคุรุสภา เมื่อวันที่ 15 พฤษภาคมที่ผ่านมาโดยนพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ ในฐานะประธานกรรมการคุรุสภา เป็นประธานได้มีมติเห็นชอบให้สิทธิครูและบุคลากรทางการศึกษาของศูนย์การศึกษาพิเศษ ได้ศึกษาหลักสูตรประกาศนียบัตรบัณฑิตวิชาชีพครู (ป.บัณฑิตวิชาชีพครู)
ประกอบกับผู้สอบแข่งขันได้ในตําแหน่งครูผู้ช่วย ประจําปี พ.ศ. 2560 ของสํานักงานคณะกรรมการการศึกษาขั้นพื้นฐาน (สพฐ.) ที่ผ่านมามีครูจํานวนหนึ่งเป็นผู้ถือหนังสืออนุญาตให้ประกอบวิชาชีพครูโดยไม่มีใบอนุญาต โดยเงื่อนไขว่าต้องพัฒนาตนเองให้มีคุณสมบัติตามมาตรฐานวิชาชีพในระยะเวลาที่คุรุสภากําหนด ซึ่งครูเหล่านี้จะต้องพัฒนาตนเองโดยเข้าศึกษาหลักสูตรป.บัณฑิตวิชาชีพครูเพื่อให้มีคุณสมบัติในการขอขึ้นทะเบียนรับใบอนุญาตประกอบวิชาชีพครูต่อไป
อย่างไรก็ตาม คณะกรรมการคุรุสภาในการประชุมเมื่อวันที่ 20 เมษายน 2560 ได้มีมติให้การรับรองหลักสูตรประกาศนียบัตรบัณฑิตวิชาชีพครู ประจําปี 2560จํานวน 61แห่ง 62หลักสูตรเรียบร้อยแล้วแต่จํานวนหลักสูตรหรือจํานวนรับตามหลักสูตรที่เห็นชอบอาจไม่เพียงพอต่อความต้องการของผู้ประสงค์จะเรียนหลักสูตรป.บัณฑิตวิชาชีพครู
ดังนั้น หากสถาบันอุดมศึกษาใดที่มีความพร้อมตามหลักเกณฑ์ที่คุรุสภากําหนดในการจัดการเรียนการสอนหลักสูตรป.บัณฑิตวิชาชีพครูประจําปี 2560 เพิ่มเติมหรือมีศักยภาพมากกว่าที่เคยเสนอคณะกรรมการคุรุสภาพิจารณาอนุมัติไปแล้วให้รีบเสนอสํานักงานเลขาธิการคุรุสภา เพื่อนําเสนอคณะกรรมการคุรุสภาพิจารณาอนุมัติให้ทันการเปิดภาคเรียนปีการศึกษานี้ต่อไป
● ตรวจสอบรายชื่อสถาบันที่รับรองทั้ง61แห่ง62หลักสูตร
และผู้ผ่านการเทียบโอนความรู้ ทั้งครูและผู้บริหาร
รายชื่อสถาบันที่ได้รับการรับรองหลักสูตรประกาศนียบัตรบัณฑิตวิชาชีพครู ปีการศึกษา 2560 จากคุรุสภา
ตรวจสอบรายชื่อผู้ผ่านการเทียบโอนความรู้ตามมาตรฐานวิชาชีพ "ครู" ครั้งที่ 124
ตรวจสอบรายชื่อผู้ที่ผ่านการเทียบโอนความรู้ตามมาตรฐานวิชาชีพ "ผู้บริหารสถานศึกษา" ครั้งที่ 37
สอบถามรายละเอียดเพิ่มเติมที่ กลุ่มรับรองปริญญาประกาศนียบัตร โทร 02 280 6168
รัฐบาลไทย-ข่าวทำเนียบรัฐบาล-ไอแบงก์ ยกระดับความพร้อมให้การบริการในสถานการณ์ฉุกเฉินการแพร่ระบาดไวรัส โควิด-19
วันพฤหัสบดีที่ 26 มีนาคม 2563
ไอแบงก์ ยกระดับความพร้อมให้การบริการในสถานการณ์ฉุกเฉินการแพร่ระบาดไวรัส โควิด-19
ไอแบงก์เตรียมความพร้อมปฏิบัติงานตามแผนบริหารความต่อเนื่องทางธุรกิจ (BCP) ตั้งแต่ต้นเดือนมีนาคม เพื่อรับมือกรณีที่รัฐบาลประกาศยกระดับการควบคุมการแพร่ระบาดไวรัสโควิด-19 เพื่อที่จะสามารถให้บริการลูกค้าธนาคารได้อย่างต่อเนื่อง
ธนาคารอิสลามแห่งประเทศไทย (ไอแบงก์) รัฐวิสาหกิจสังกัดกระทรวงการคลัง เตรียมความพร้อมปฏิบัติงานตามแผนบริหารความต่อเนื่องทางธุรกิจ (BCP) ตั้งแต่ต้นเดือนมีนาคม เพื่อรับมือกรณีที่รัฐบาลประกาศยกระดับการควบคุมการแพร่ระบาดไวรัสโควิด-19 เพื่อที่จะสามารถให้บริการลูกค้าธนาคารได้อย่างต่อเนื่อง ในขณะเดียวกันก็คํานึงความปลอดภัยของพนักงานและลูกค้าด้วยการเพิ่มมาตรการความปลอดภัยเป็นพิเศษ
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) เผยว่า เพื่อให้เป็นไปตามนโยบายของภาครัฐในการควบคุมสถานการณ์การแพร่ระบาดไวรัส โควิด-19 คณะอนุกรรมการบริหารจัดการภาวะวิกฤต (Crisis Management Committee : CMC) มีมติให้ซักซ้อมการปฏิบัติงานและรองรับการดําเนินธุรกิจอย่างต่อเนื่อง โดยแบ่งกลุ่มการทํางานของพนักงาน ตามความเหมาะสม หรือเหลื่อมเวลาทํางานไม่ต้องเดินทางพร้อมกัน เพื่อช่วยลดความแออัดในการใช้สถานที่ต่างๆ โดยธนาคารจัดแบ่งกลุ่มการปฏิบัติงานออกเป็น 2 กลุ่ม แบ่งเป็น
กลุ่ม Critical Functions แบ่งเป็น 2 ทีม ซึ่งปฏิบัติงานคู่ขนานทั้งที่สํานักงานใหญ่ และที่ศูนย์ปฏิบัติการสํารอง ทั้ง 2 แห่งของธนาคาร โดยทั้ง 2 ทีม จะไม่พบปะปนกันจนกว่าสถานการณ์การแพร่ระบาดจะลดลง กลุ่ม Non Critical Function แบ่งเป็น 2 ทีมเช่นกัน โดยทีม1 ปฏิบัติงาน ณ สถานที่ทําการปกติ และอีกหนึ่งทีมปฏิบัติงานจากสถานที่อยู่อาศัย (WFH –Work From Home)
“การปรับการทํางานดังกล่าวของไอแบงก์ จะยังสามารถให้บริการลูกค้าอย่างต่อเนื่อง แต่อาจส่งผลกระทบต่อความสะดวกของลูกค้าบ้างเมื่อเทียบกับสถานการณ์ปกติ อย่างไรก็ตามเราได้มีการซ้อมปฏิบัติงานตามแผน BCP แล้ว โดยเฉพาะกลุ่มธุรกรรมสําคัญหรือ Critical Functions เพื่อที่จะมั่นใจว่าหากรัฐบาลประกาศการควบคุมการแพร่ระบาดฯมากขึ้น เราก็มั่นใจว่า การทํางานของธนาคารจะไม่สะดุด และสามารถให้บริการลูกค้าได้อย่างต่อเนื่อง ส่วนเรื่องความปลอดภัยของลูกค้า ธนาคารได้จัดพื้นที่ให้บริการที่มีระยะห่างตามเกณฑ์ของ Social Distancing มีเจลล้างมือ ณ จุดบริการ และติดป้ายให้ความรู้และวิธีป้องกันจากโรคโควิด-19 ทุกสาขาทั่วประเทศ นอกจากนี้ ยังมีจุดคัดกรอง สําหรับพนักงาน เจ้าหน้าที่ และผู้มาติดต่อก่อนเข้าอาคาร เพื่อความมั่นใจว่า ธนาคารเป็นสถานที่ปลอดภัยอีกด้วย”นายวุฒิชัย กล่าวทิ้งท้าย
ทั้งนี้ หากลูกค้ามีข้อสงสัยสามารถติดต่อสอบถามข้อมูลเพิ่มเติมได้ที่ Ibank Call Center 1302 ทุกวันเวลาทําการ (จันทร์-ศุกร์ เวลา 8.30 – 18.00 น.)